Imani na Tawhidi 


Na katika kadhia mbalimbali ambazo Mitume wameafikiana na katika ujumbe wake mbali mbali ni- 
Kumuamini Allah, Malaika wake, kitabu chake, Mitume wake, Siku ya Mwisho, na Qadar kheri na shari 
yake, Allah Mtukuka amesema: "Mtume ameamini yaliyo teremshwa kwake kutoka kwa Mola Mlezi 
wake, na Waumini vile vile. Wote wamemuamini Mwenyezi Mungu, na Malaika wake, na Vitabu vyake 
na Mitume wake. Hatutafautishi baina ya yeyote katika Mitume wake, na (Waumini) husema: Tumesikia 
na tumet'ii. Tunakutaka maghfira Mola Mlezi wetu! Na marejeo ni kwako." (2:285). 


Amri ya kumuabudu Allah Peke Yake bila ya kumshirikisha yeye na chochote na kumtakasa na kuwa na 
mke na mtoto, mfano na kuabudu masanamu, Allah Mtukuka amesema: "Na hatukumtuma kabla yako 
Mtume yeyote ila tulimfunulia ya kwamba hapana mungu isipo kuwa Mimi. Basi niabuduni Mimi tu" 
(21:25) 

Vivyo hivyo amri ya kufuata njia yake, na kutofuata njia tofauti, na kutekeleza ahadi, na kupima sawa 
sawa kwa kilo na mizani na wema kwa wazazi wawili na uadilifu baina ya watu na ukweli katika kauli na 
amali, na kuharamisha maovu yaliyodhihiri na yaliyojificha na uovu na kudhulumu, na kuharamisha kuua 
watoto, na kuua nafsi pasina haki, na kukataza riba na kula mali ya mayatima, na kukataza ubadhirifu na 
kiburi na kula mali za watu kwa batili. Imani ya siku ya mwisho; kila mtu ana elimu ya yakini kuwa kuna 
siku ambayo atakufa, lakini nini baada ya kifo chake? Je, ni mwenye furaha au huzuni? Na kila Mitume 
na Manabii walifikisha na kuwaambia watu wao kuwa watafufuliwa na kulipwa malipo yao, ikiwa kheri 
basi atalipwa kheri na ikiwa shari atalipwa shari, na jambo hili la kufufuliwa na kuhesabiwa-akili zilizo 
salimika zinalikubali, na kuungwa mkono na sheria za Mwenyezi Mungu, kwa hakika Muumba mwenye 
uwezo, mwenye elimu, mwenye hekima ametakasika kuumba viumbe hivi hivi kwa mchezo na bila ya 
lengo na kuwaacha hivi hivi tu. Allah amesema, "Na hatukuziumba mbingu na ardhi na viliomo ndani yao 
bure. Hiyo ni dhana ya walio kufuru. Ole wao walio kufuru kwa Moto utao wapata." (38:27) 

Bali amewaumba viumbe wake kwa hekima kubwa, na kwa lengo tukufu zaidi, Allah amesema, "Nami 
sikuwaumba majini na watu ila waniabudu Mimi" (51:56) 

Si laiki kwa (Mwenyezi) Mungu huyu mwingi wa hekima kuwafanya sawa wenye kutii na waasi na wale 
wenye kumfuata na kumuasi Allah amesema, "Je! Tuwafanye walio amini na wakatenda mema kama 
wafanyao uharibifu katika nchi? Au tuwafanye wachamngu kama waovu?" (38:28); 

